APSTIPRINĀTI

ar Tukuma novada Domes 24.11.2016.

lēmumu (prot. Nr.16, 41.§.)

**IZSOLES NOTEIKUMI**

Tukumā

2016.gada 24.novembrī **Nr.42**

(prot.Nr.16, 41.§.)

**Par pašvaldības kustamās mantas –**

**autobusa Mercedes Benz 0614 otro izsoli**

**I. Vispārīgie jautājumi**

1. Noteikumi paredz kārtību, kādā organizējama pašvaldības kustamās mantas – autobusa Mercedes Benz 0614 pārdošana otrajā izsolē.

2. Izsoles noteikumi ir izstrādāti, pamatojoties uz Publiskas personas mantas atsavināšanas likumu un Tukuma novada Domes 24.11.2016. lēmumu „Par pašvaldības kustamās mantas - autobusa Mercedes Benz 0614 izsoles rezultātiem un otrās izsoles noteikumu apstiprināšanu” (prot. Nr.16, 41.§.).

3. Izsoles rīkošanas gadījumā izsoli organizē Tukuma novada Domes Īpašumu apsaimniekošanas un privatizācijas komisija (turpmāk – Komisija) un autobuss Mercedes Benz 0614 tiks pārdots atklātā mutiskā otrajā izsolē ar augšupejošu soli.

**II. Tukuma novada pašvaldības kustamās mantas - autobusa Mercedes Benz 0614**  **raksturojums**

4. Tukuma novada pašvaldības kustamā manta - autobuss Mercedes Benz 0614 (turpmāk – Autobuss):

 4.1. marka: Mercedes Benz 0614 ,

 4.2. valsts reģistrācijas numurs: DM 2200,

 4.3. izlaiduma gads: 1993.,

 4.4. šasijas numurs: WDB6703661P240862,

 4.5. krāsa: balta-zaļa,

 4.6. pašmasa: 4855,

 4.7. pilna masa: 6800,

 4.8. motora tips: dīzeļdegviela,

 4.9. reģistrācijas apliecība: AF 0225686,

 4.10. tehniskā apskate: nav,

 4.11. nobraukums, km: 437548

 5. Autobusu var apskatīt darba dienās, par laiku iepriekš sazinoties pa mobilo tālruni 26430536 (kontaktpersona S.Rabkēviča).

**III. Izsoles veids, maksājumi**

6. Izsoles veids: atklāta mutiska izsole ar augšupejošu soli.

 7. Maksāšanas līdzekļi: maksājumi ir veicami 100% eiro.

8. Izsoles sākumcena: 920,00 EUR(deviņi simti divdesmit eiro),

 9. Izsoles solis: 50,00 EUR (piecdesmit eiro).

 10.Izsoles nodrošinājums: 10% eiro no izsoles sākumcenas, t.i., 92,00 EUR (deviņdesmit divi eiro).

 11. Dalības maksa: 10,00 EUR (desmit eiro).

**IV. Izsoles organizēšana**

12. Pirms izsoles Domes mājas lapā: [www.tukums.lv](http://www.tukums.lv/). un tīmekļa vietnē [www.ss.lv](http://www.ss.lv/) tiek ievietots sludinājums par Autobusa pārdošanu un noteikts pieteikšanās termiņš.

13. Piesakoties vismaz vienam pretendentam, tiek rīkota izsole.

14. Komisijas noteiktajos termiņos izsoles pretendentiem Tukuma novada Domes, reģistrācijas Nr.90000050975, AS „Swedbank” norēķinu kontā: LV17HABA0001402040731, kods: HABALV22, atsevišķos maksājumos ir jāieskaita izsoles nodrošinājums un dalības maksa.

15. Izsoles dalībnieku reģistrācija tiek uzsākta ar nodrošinājuma un dalības maksas samaksai noteiktā termiņa iestāšanos.

16. Izsoles dalībniekiem, kuri vēlas reģistrēties, jāiesniedz šādi dokumenti:

|  |  |  |
| --- | --- | --- |
| Nr.p.k. | Fiziskai personai | Juridiskai personai |
|  16.1.  | pieteikums par piedalīšanos izsolē | pieteikums par piedalīšanos izsolē |
| 16.2. | maksājuma dokumentu kopija, uzrādot oriģinālu, kas apliecina 10. un 11.punktā noteikto maksājumu veikšanu | maksājuma dokumentu kopija, uzrādot oriģinālu, kas apliecina 10. un 11.punktā noteikto maksājumu veikšanu |
| 16.3. | ja fizisko personu pārstāv pilnvarnieks – notariāli apliecināta pilnvara un pilnvarnieka pases kopija, uzrādot oriģinālu | ja komersantu nepārstāv tās likumīgais pārstāvis, bet pilnvarnieks, tad iesniedzama Administratīvā procesa likumā noteiktajā kārtībā noformēta pilnvara, kā arī likumīgā pārstāvja vai pilnvarnieka pases kopija, uzrādot oriģinālu |

17. Pretendentam Latvijā, vai valstī, kurā tas reģistrēts vai kurā atrodas tā pastāvīgā dzīvesvieta, nedrīkst būt nodokļu parādu, t. sk. valsts sociālās apdrošināšanas iemaksu parādi, kas kopsummā kādā no valstīm pārsniedz 150 EUR (viens simts piecdesmit eiro).

18. Pretendentus, kuri nav izpildījuši šo noteikumu 16.punkta prasības vai neatbilst 17.punkta prasībām, neiekļauj izsoles dalībnieku sarakstā un pēc informācijas saņemšanas par viņu bankas norēķinu kontu, atmaksā viņiem nodrošinājumu.

19. Komisija ir tiesīga pārbaudīt dalībnieku dokumentos sniegtās ziņas un, ja tiek atklāts, ka izsoles dalībnieks ir sniedzis nepatiesas ziņas, to svītro no dalībnieku saraksta, nepieļauj dalību izsolē un neatmaksā nodrošinājumu. Atkārtotas izsoles gadījumā šīm personām nav atļauts piedalīties.

 20. Komisija nav tiesīga līdz izsoles sākumam iepazīstināt fiziskās un juridiskās personas ar ziņām par izsoles dalībniekiem.

21. Izsoles dalībniekus reģistrē Tukuma novada Domes 315.kabinetā darba laikā līdz 2016.gada 13.decembrim plkst.12:00.

 22. Autobusaizsole notiek Tukuma novada Domē, Tukuma novada Domes Sēžu zālē, Talsu ielā 4, Tukumā, 2016.gada 13.decembrī, plkst.13:30.

 23. Izsole notiek, ja uz izsoli ierodas ne mazāk kā 1 (viens) minētajā kārtībā reģistrēts izsoles dalībnieks.

 24. Ja uz izsoli ierodas tikai viens dalībnieks, notiek solīšana un Autobusu piedāvā pirkt vienīgajam izsoles dalībniekam par sākumcenu, kas paaugstināta par vienu izsoles soli.

25. Izsolē starp izsoles dalībniekiem aizliegta vienošanās, skaļa uzvedība un citāda veida uzvedība, kas varētu iespaidot izsoles rezultātus un gaitu.

**V. Izsoles norise**

26. Izsoles dalībnieks vai viņa pilnvarotā persona izsoles telpās uzrāda pasi un ar parakstu uz izsoles noteikumiem, apliecina, ka viņš ar tiem ir iepazinies un apņemas tos ievērot.

27. Ja izsoles dalībnieks vai viņa pilnvarotā persona izsoles telpā nevar uzrādīt pasi, izsoles dalībnieks skaitās, neieradies uz izsoli.

28. Solīšana notiek pa vienam izsoles solim.

29. Katrs solītājs ar parakstu apstiprina izsoles dalībnieku sarakstā savu pēdējo nosolīto cenu. Ja solītājs atsakās parakstīties, viņu svītro no izsoles dalībnieku saraksta un neatmaksā nodrošinājumu.

30. Ja izsoles laikā neviens no solītājiem nepiedalās solīšanā, tad visiem izsoles dalībniekiem neatmaksā nodrošinājumu.

**VI. Izsoles rezultāti**

31. Par izsoles uzvarētāju kļūst tas dalībnieks, kurš ir nosolījis visaugstāko cenu.

32. Gadījumā, ja neviens no izsoles dalībniekiem nav pārsolījis sākumcenu, izsole atzīstama par nenotikušu.

33. Komisija apstiprina izsoles protokolu, par ko tiek paziņots izsoles uzvarētājam.

34. Izsoles uzvarētājam, atrēķinot samaksāto nodrošinājumu, nedēļas laikā no izsoles dienas, jāsamaksā piedāvātā summa par Autobusu pilnā apmērā.

35. Izsoles uzvarētāja samaksātais nodrošinājums tiek ieskaitīts Pirkuma līguma līgumcenā, bet gadījumā, ja izsoles uzvarētājs nedēļas laikā neveic 34.punktā noteikto maksājumu, nodrošinājums tiek zaudēts par labu Tukuma novada Domei.

36. Pēc 34.punktā noteiktā maksājuma samaksas izsoles rezultāti 30 (trīsdesmit) dienu laikā tiek apstiprināti Tukuma novada Domes sēdē.

37. Pirkuma līgums ar izsoles uzvarētāju tiek noslēgts 30 (trīsdesmit) dienu laikā pēc izsoles rezultātu apstiprināšanas Domes sēdē.

38. Pēc Pirkuma līguma noslēgšanas, parakstot pieņemšanas un nodošanas aktu, Autobuss tiek nodots izsoles uzvarētājam īpašumā.

39. Īpašuma tiesības uz Autobusu izsoles uzvarētājam pāriet pēc visas Pirkuma līgumā noteiktās pirkuma maksas samaksas.

40. Ja izsoles uzvarētājs neveic nosolītās cenas samaksu šo noteikumu 34.punktā noteiktajā termiņā, tiesības nopirkt kustamo mantu par paša nosolīto augstāko cenu pāriet nākamajam augstākās cenas pārsolītājam izsoles dalībniekam.

41. Pircējam, kurš nosolījis nākamo augstāko cenu, ir tiesības divu nedēļu laikā no paziņojuma saņemšanas dienas paziņot izsoles rīkotājam par Autobusa pirkšanu.

42. Gadījumā, ja arī nākamais izsoles dalībnieks neizmanto viņam 41.punktā piešķirtās tiesības, izsole atzīstama par nenotikušu.

43. Izsoles dalībnieki, kuri nav uzvarējuši izsolē, saņem atpakaļ iemaksāto nodrošinājumu termiņā līdz vienam mēnesim. Lai saņemtu nodrošinājumu, izsoles dalībnieki iesniedz izsoles rīkotājam iesniegumu ar norādi par bankas norēķinu kontu, uz kuru nodrošinājums ir jāpārskaita. Ja mēneša laikā bankas konts netiek norādīts, iemaksātais nodrošinājums paliek Tukuma novada Domei.

Izsoles dalībnieki samaksāto dalības maksu atpakaļ nesaņem.

**VIII. Noslēguma jautājums**

44. Sūdzības par Komisijas darbībām iesniedzamas Tukuma novada Domē līdz izsoles rezultātu apstiprināšanas dienai.